CELEX: 32020R1290
Language: mt
Date: 2020-09-09 00:00:00
Title: Regolament ta’ Implimentazzjoni tal-Kummissjoni (UE) 2020/1290 tad-9 ta’ Settembru 2020 dwar il-klassifikazzjoni ta’ ċerti oġġetti fin-Nomenklatura Magħquda

16.9.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 302/14
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/1290
         tad-9 ta’ Settembru 2020
         dwar il-klassifikazzjoni ta’ ċerti oġġetti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bl-għan li jkun hemm l-applikazzjoni ta’ tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawk ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
                  
               
                     (4)
                  
                  
                     Jixraq li jiġi previst li l-informazzjoni vinkolanti dwar it-tariffi maħruġa għall-oġġetti kkonċernati minn dan ir-Regolament li ma tikkonformax ma’ dan ir-Regolament, tkun tista’ tibqa’ tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta’ tliet xhur.
                  
               
                     (5)
                  
                  
                     Il-miżuri stipulati f’dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella kif imniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
         
         
            Artikolu 2
            L-informazzjoni tariffarja vinkolanti li ma tkunx konformi ma’ dan ir-Regolament tista’ tibqa’ tiġi invokata f’konformità mal-Artikolu 34(9) tar-Regolament (UE) Nru 952/2013 għal perjodu ta’ tliet xhur mid-data tad-dħul fis-seħħ ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
         
         
            Magħmul fi Brussell, id-9 ta’ Settembru 2020.
            
               
                  Għall-Kummissjoni
               
               
                  F’isem il-President,
               
               Gerassimos THOMAS
               
                  Direttur Ġenerali
               
               
                  Id-Direttorat Ġenerali għat-Tassazzjoni u l-Unjoni
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87, tat-23 ta’ Lulju, 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-oġġetti
                     
                     
                        Klassifikazzjoni (Kodiċi - NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Paletti tal-injam magħmulin minn diversi saffi ta’ fuljetti tal-fagu jew tal-betula, b’tul ta’ bejn 480 mm u 1960 mm, wisa’ ta’ bejn 25 mm u 105 mm u ħxuna ta’ madwar 10 mm.
                        Huma mqaxxrin, laminati, mwaħħlin bil-kolla u miksija. Il-ġnub tal-paletti huma ttundjati u l-paletti jistgħu jkunu dritti jew imżaqqin. Għandhom kapaċità għolja ta’ tagħbija u saħħa kbira tal-liwi.
                        Huma mfasslin biex jiġu assemblati mingħajr proċessar ulterjuri fl-oqfsa tas-sodod, tal-pultruni jew tas-sufanijiet.
                        Ara l-istampa (*1)
                        
                     
                     
                        4421 99 99
                     
                     
                        Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċijiet NM 4421, 4421 99 u 4421 99 99.
                        Il-klassifikazzjoni taħt l-intestatura 9401 jew 9403 bħala parts tal-għamara hija eskluża, l-ewwel nett, minħabba li mhuwiex possibbli li wieħed jiddetermina jekk il-paletti humiex unikament/speċifikament maħsuba biex jiġu assemblati fl-oqfsa tal-prodotti tal-intestatura 9401 jew fl-oqfsa tal-prodotti tal-intestatura 9403. Il-Kapitolu 94 ikopri biss il-parts tal-oġġetti tal-intestaturi 9401 u 9403, meta jkunu jistgħu jiġu identifikati permezz tal-forma tagħhom jew permezz ta’ karatteristiki speċifiċi oħra ta’ dawn l-intestaturi (ara wkoll in-Noti ta’ Spjegazzjoni tas-Sistema Armonizzata (HSEN) tal-Kapitolu 94, Parts).
                        It-tieni nett, il-paletti ma jikkostitwixxux parts ta’ sodod, pultruni jew sufanijiet, iżda peress li huma ddisinjati biex jiġu assemblati fl-oqfsa tagħhom, jikkostitwixxu parts ta’ irfid għas-saqqijiet tal-intestatura 9404. Skont in-Nota 3 (B) tal-Kapitolu 94, l-irfid tas-saqqijiet, ippreżentati separatament, ma għandhomx jiġu kklassifikati, inter alia, fl-intestaturi 9401 jew 9403 bħala parts ta’ oġġetti. Peress li l-intestatura 9404 ma tkoprix il-“parts”, iżda l-prodott kompluti biss, il-klassifikazzjoni taħt dik l-intestatura hija eskluża wkoll.
                        Skont il-karatteristiki oġġettivi tagħhom (dimensjonijiet akkoppjati, ġnub ittundjati, trattament tal-wiċċ, kapaċità għolja ta’ tagħbija u saħħa kbira tal-liwi) il-paletti jistgħu jintgħarfu bħala parts tal-oqfsa. Dawn inħadmu b’tali mod li ngħataw il-karattru essenzjali ta’ oġġetti ta’ intestatura oħra (oġġetti tal-injam laminat) (ara wkoll l-HSEN tal-intestatura 4412, it-tieni paragrafu). Għaldaqstant il-klassifikazzjoni taħt l-intestatura 4412 bħala injam laminat hija eskluża.
                        Għalhekk il-paletti għandhom jiġu kklassifikati f’konformità mal-materjal kostitwenti tagħhom taħt il-kodiċi NM 4421 99 99 bħala oġġetti oħrajn tal-injam.
                     
                  
               
            
               (*1)  L-istampa għandha tintuża biss għal raġunijiet ta’ informazzjoni.